Емерихова владавина поклапа се са Четвртим крсташким ратом (1202—1204) током кога су крсташи, подстакнути од стране млетачког дужда Енрика Дандола, напали Далмацију (које се Млетачка република никада није одрекла). Четврти крсташки рат најпре је требало да се води у Египту, али га је лукави млетачки дужд пребацио на балканску територију и Цариград. Разлог је тај што је већ од Саладиновог наследника Малик ел Адила примио мито. Крсташе је приликом опсаде Задра предводио Бонифације Монфератски, супруг Исакове удовице Маргарете, ћерке Беле III. Емерих се жалио папи који је и осудио овај напад, обавезујући Млечане да плате одштету. Она никада није плаћена. Крсташи су опсели и заузели Задар.